
PROIE                                                                                              

HOTĂRÂREA NR. 537
  Consiliul Local al Municipiului Craiova, întrunit în şedinţa ordinară din data de 17.12.2009;

  Având în vedere raportul nr. 158177/2009 al Direcţiei Proiecte, Programe de Dezvoltare, Tehnică şi Investiţii prin care se propune aprobarea Planului Integrat de Dezvoltare Urbană pentru Polul de Creştere Craiova, pentru perioada 2009-2015 şi rapoartele comisiilor de specialitate ale Consiliului Local al Municipiului Craiova nr.376, 377, 378, 379, 380/2009;
 În conformitate cu prevederile Hotărârii Guvernului nr.998/2008 privind desemnarea polilor naţionali de creştere în care se realizează cu prioritate investiţii din programele cu finanţare comunitară şi naţională.
 În temeiul art.14, art.36, alin.2, lit. b coroborat cu alin.4, lit. e, art.45 alin.2 lit.e şi art.61 alin.2 din Legea nr.215/2001,republicată, privind administraţia publică locală;

hotărĂŞte:

Art.1. Se aprobă Planul Integrat de Dezvoltare Urbană pentru Polul de Creştere Craiova, pentru perioada 2009-2015, prevăzut în anexa care face parte integrantă din prezenta hotărâre.
Art.2.  Consiliul Local al Municipiului Craiova se angajează să implementeze Planul Integrat de Dezvoltare Urbană pentru Polul de Creştere Craiova, respectiv toate proiectele componente ale acestuia, indiferent de sursa de finanţare (fonduri provenita de la Uniunea Europeană şi bugetul local) prin asigurarea resurselor materiale, umane şi financiare necesare.
Art.3. Primarul Municipiului Craiova, prin aparatul de specialitate:  Serviciul  Administraţie Publică Locală şi Direcţia Proiecte, Programe de Dezvoltare, Tehnică şi Investiţii vor  aduce la îndeplinire prevederile prezentei hotărâri.
PREŞEDINTE DE ŞEDINŢĂ,                                           CONTRASEMNEAZĂ,
                                                                                                       SECRETAR,

         Pavel BADEA                                                                Nicoleta MIULESCU







